The Bitch Is Back

The Bitch Is Back er en sang av den britiske sangeren Elton John og skrevet sammen med Bernie Taupin. Sangen ble utgitt som den andre singelen fra albumet Caribou (1974). Singelen nådde førsteplass i Canada, nummer fire i USA og nummer femten i Storbritannia. I USA ble låten sertifisert som gull av Recording Industry Association of America.

Tina Turner spilte inn sangen og ga den ut på albumet Rough i 1978. Turner spilte sangen live på sine show på slutten av 70-tallet og et av disse opptakene er å finne på videoen At the Apollo. I 1991 spilte hun sangen inn igjen og ga den ut på albumet Two Rooms: Celebrating the Songs of Elton John & Bernie Taupin. Innspillingen fra 1991 ble nominert til en Grammy i kategorien Best Female Rock Vocal Performance. Hun har også sunget sangen sammen med Elton John på VH1 Fashion and Music Awards i 1995 og VH1 Divas Live '99.

Wenche Myhre spilte sangen live på showet Wenche 70 i 2017.

Referanser

Eksterne lenker

 The Bitch Is Back på Allmusic

Elton John-sanger
Tina Turner-sanger
Sanger fra 1974
Singler fra 1974